
న్యూఢిల్లీ : ఈ దేశంలో మహిళలు ప్రశాంతంగా జీవించడం ఎందుకు సాధ్యం కాదు? అని సుప్రీంకోర్టు ప్రశ్నించింది. మహిళలపై పెరుగుతున్న నేరాలు కలవరపెడుతున్నాయని పేర్కొంది. పదహారేళ్ల అమ్మాయిని వేధించి, ఆత్మహత్య చేసుకునేలా ప్రోత్సహించిన వ్యక్తి దాఖలు చేసిన అపీలు విచారణ సందర్భంగా జస్టిస్ దీపక్ మిశ్రా నేతృత్వంలోని ధర్మాసనం ఈ విధంగా ఆందోళన వ్యక్తం చేసింది.నిందితుడు నేరం చేసినట్లు రుజువుకావడంతో హిమాచల్ ప్రదేశ్ హైకోర్టు ఆ వ్యక్తికి ఏడేళ్ళ జైలు శిక్ష విధించింది. దీనిపై సుప్రీంకోర్టులో నేరస్థుడు అపీలు చేశాడు. దీనిపై విచారణ జరిపిన సుప్రీంకోర్టు ఈ దేశంలో మహిళలు ప్రశాంతంగా జీవించడం ఎందుకు సాధ్యం కాదు? అని ప్రశ్నించింది. తనను ప్రేమించాలంటూ బాలికలను, మహిళలను ఎవరూ నిర్బంధించకూడదని, ఎవరిని ప్రేమించాలో నిర్ణయించుకునే స్వేచ్ఛ వారికి ఉందని తెలిపింది. ఏ వ్యక్తినైనా ప్రేమించేందుకు, లేదా, తిరస్కరించేందుకు మహిళలకు స్వేచ్ఛ ఉందని పేర్కొంది.పోలీసుల కథనం ప్రకారం... నిందితుడు తమ కుమార్తెను వేధించేవాడని, కిడ్నాప్ చేసి, అత్యాచారం చేశాడని ఆమె తల్లిదండ్రులు ఆరోపించారు. తాము ఇంట్లో లేని సమయంలో తమ కుమార్తె ఒంటికి నిప్పు అంటించుకుని ఆత్మహత్యాయత్నానికి పాల్పడిందని పేర్కొన్నారు.  ఆసుపత్రిలో చికిత్స పొందుతూ ఆమె మరణించింది. కేసు నమోదు చేసిన పోలీసులు దర్యాప్తు చేసి, అభియోగపత్రాన్ని కోర్టుకు సమర్పించారు. నిందితుడు నిర్దోషి అంటూ ట్రయల్ కోర్టు 2010 జూలైలో తీర్పు చెప్పింది. దీంతో ప్రభుత్వం హైకోర్టును ఆశ్రయించింది. హైకోర్టు నిందితుడు నేరస్థుడేనని నిర్ధారించి, అతనికి ఏడేళ్ళ జైలు శిక్ష విధించింది. నిందితుడు  ఈ తీర్పును సవాలు చేస్తూ సుప్రీంకోర్టును ఆశ్రయించాడు.

newdhilly : ee desamlo mahilalu prasaantamgaa jeevinchadam enduku saadhyam kaadu? ani supreenkortu prasninchindi. mahilalapai perugutunna neraalu kalavarapedutunnaayani perkondi. padahaarella ammayini vedhinchi, aatmahatya chesukunela prothsahinchina vyakti daakhalu chesina apeelu vichaarana sandarbhamgaa justis deepak mishra netrutvamloni dharmasana ee vidhamgaa aandolana vyaktam chesindi.ninditudu neram chesinatlu rujuvukaavadamto himachal pradesh hycortu aa vyaktiki edella jailu shiksha vidhinchindi. deenipai supreenkortulo nerasthudu apeelu cheshaadu. deenipai vichaarana jaripina supreenkortu ee desamlo mahilalu prasaantamgaa jeevinchadam enduku saadhyam kaadu? ani prasninchindi. tananu preminchaalantuu baalikalanu, mahilalanu evaruu nirbandhinchakudadani, evarini preminchaalo nirnayinchukune swechha vaariki undani telipindi. e vyaktinainaa preminchenduku, leda, tiraskarinchenduku mahilalaku swechha undani perkondi.polisula kathanam prakaaram... ninditudu tama kumaartenu vedhinchevaadani, kidnap chesi, atyaachaaram chesadani aame tallidandrulu aaropinchaaru. taamu intlo laeni samayamlo tama kumarte ontiki nippu antinchukuni aatmahatyaayatnaaniki paalpadindani perkonnaru.  aasupatrilo chikitsa pondutuu aame maraninchindi. kesu namodu chesina poliisulu daryaaptu chesi, abhiyogapatraanni kortuku samarpinchaaru. ninditudu nirdoshi antuu trial kortu 2010 juulailoo teerpu cheppindi. deentho prabhutvam haikortunu aasrayinchindi. hycortu ninditudu nerasthudenani nirdhaarinchi, ataniki edella jailu shiksha vidhinchindi. ninditudu  ee teerpunu savalu chestu supreenkortunu aasrayinchaadu.